मेघवाल छात्र परिषद का परिचय सम्मेलन
कोटा|मानपुरा, बारांरोड में मेघवाल छात्र परिषद की ओर से निशुल्क युवक युवती परिचय सम्मेलन और नवनिर्वाचित कार्यकारिणी का शपथ ग्रहण समारोह हुआ। समिति के संभागीय अध्यक्ष चेतन प्रकाश वर्मा ने बताया कि मुख्य अतिथि एटीआर एम पी केबी मेश्राम रहे। अध्यक्षता लाडपुरा प्रधान राजेंद्र मेघवाल ने की। पार्षद मीनू कुमारी, दौलतराम, युधिष्ठिर, सीआई कालूराम वर्मा, सीआई हरीश भारती और एसआई प्रहलाद रहे। परिचय सम्मेलन में 682 पंजीयन हुए। जिसमें से 376 युवक युवतियों ने परिचय दिया। समिति द्वारा 10 मई को निशुल्क सामूहिक विवाह सम्मेलन की घोषणा की गई। जिसमें समाज के भामाशाह रामराय मेघवाल ने निशुल्क विवाह सम्मेलन में 51 हजार रुपए साथ ही रामचंद्र मेघवाल ने 11 हजार रुपए की घोषणा की। कार्यक्रम में संयोजक राजू पहाड़िया, संभागीय उपाध्यक्ष तपेंद्र मेघवाल, कोषाध्यक्ष हेमंत मेघवाल और जिलाध्यक्ष महावीर मेघवाल मौजूद रहे।
awa_Deva hin_Deva